Lala nangi

Lala nangi ma mafi noho no si öfa wetahö sanuturu heza yöu, raya, atumbukha ba aekhula. Kodenia ba li Indonesia U, S, T, B (Utara, Selatan, Timur, Barat) ba ba li Inggris N, S, E, W (North, South, East, West). Te'oguna'ö lala nangi ba Danö Niha me föna ba wanohonogöi heza gametahö i'otahögö na edöna lafasindro sambua omo ma sambua banua si bohou ma sagörö mbolo mbenua ma zui na lako'o lewatö niha. Bahiza iada'a te'oguna'ö göi ia ba wangalui heza so sambua nahia ba gulidanö mangoguna'ö wangerai koordinat si no muhonogöi ba zi sagörö ulidanö. Andrö wa moguna sibai lala nangi andre ba wakake simane kompas, GPS ba ba gambara danö (peta).Saintif.Com. "Arah Mata Angin LENGKAP + Cara Menentukan dan Manfaatnya" .

 Töi Lala Nangi 

So ŵalu lala nangi molo'ö ba wa'amofanö dandra luo, simane ba da'a mitou : 

 Yöu (0°)
 Atumbukha aolo yöu ma timu laŵi (45°): si so ba gotaluara yöu faoma atumbukha
 Atumbukha (90°)
 Atumbukha aolo raya (135°): si so ba gotaluara atumbukha faoma raya
 Raya (180°)
 Aekhula aolo raya (225°): si so ba gotaluara raya faoma aekhula
 Aekhula (270°)
 Aekhula aolo yöu (315°): si so ba gotaluara aekhula faoma yöu

 Fotandroi lala nangi 

Me föna ba Danö Niha, fatua lö lafasindro nomo ba lahonogöi ua wetaro heza i'otahögö faudu ba wamaigi lala nangi si sökhi. Lafotöi da'a foriŵa duturu geu. Lafalua ia ba zihulöwöngi na no otufo namo (± bözi 08.00) ba mufaudugö wehaga mbanua ba zoroma haga luo. Lataru'ö lewuö sise-ise mato sandrohu niha wa'anau ba dalu naha nomo si göna haga zino, ba ba lumö lewuö no mege lariŵa duturu geu: labagi dua, labagi öfa, labagi ŵalu ba labagi fele'önö. Na no awai woriŵa duturu geu andre awena lahonogöi heza wetaro i'otahögö omo sedöna lafasindro.

 Umbu 

Kategori:Geografi